טקס יום זכויות הילד

-20 בנובמבר, 1989 אישרה עצרת האו"ם את אמנת זכויות הילד, מאז בכל שנה בתאריך ה-20 בנובמבר, מציינים בכל העולם את יום הילד הבינלאומי, מדינת ישראל הצטרפה וחתמה על האמנה בשנת 1991. ביום זה פועלת התקשורת בכל העולם למען קידום המודעות לזכויות הילד, לרווחתם ובריאותם של כל ילדי העולם, וכמו כן לעידוד האחווה, הקבלה וההבנה בין הילדים.

אמנת זכויות הילד הינה בינלאומית ומפרטת את כל הזכויות המגיעות לילדים כגון:

* כל סעיפי האמנה חלים על כל ילד מתחת לגיל 18, לא הבדל של דת, מוצא או גיל.
* בכל פעולה הקשורה לילדים, טובת הילד היא השיקול החשוב ביותר.
* באחריות כל מדינה להגן, לטפל ולדאוג לילדים שלא יאונה להם כל רע.
* הגנה מפני פעולות מזיקות כגון [עינויים](http://he.wikipedia.org/wiki/%D7%A2%D7%99%D7%A0%D7%95%D7%99), [ניצול מיני](http://he.wikipedia.org/wiki/%D7%94%D7%AA%D7%A2%D7%9C%D7%9C%D7%95%D7%AA_%D7%9E%D7%99%D7%A0%D7%99%D7%AA_%D7%91%D7%99%D7%9C%D7%93%D7%99%D7%9D), ניצול בעבודה, [התעללות](http://he.wikipedia.org/wiki/%D7%94%D7%AA%D7%A2%D7%9C%D7%9C%D7%95%D7%AA) והזנחה, ומסחר בילדים.
* ילד מיד לאחר לידתו ירשם ותהיה לו הזכות להיקרא בשם פרטי, לקבל אזרחות, להכיר את הוריו ולהיות מטופל על ידם.
* לא יופרד הילד מהוריו בניגוד לרצונם, אלא רק במקרים מסוימים כגון התעללות, הזנחה וכו'.
* הזכות לקבל חינוך וטיפול רפואי.
* לילד המסוגל לחוות דעה משלו יש זכות להביע דעה כזו.
* המדינה מכירה בזכותו של הילד למנוחה ופנאי, לעסוק במשחק ובפעילויות מבדרות המתאימים לגילו, ולהשתתף בחופשיות בחיי תרבות ובאמנויות.

**"לא מספיק לאהוב ילדים, צריך להבין אותם ולהתיחס אליהם כבני אדם: להעניק להם את אותם הזכויות והכללים, אותן התחיבויות אשר מחייבים את המבוגרים."~יאנוש קורצ'אק**

**"תיקון העולם יתאפשר בתיקון הילדים."~יאנוש קורצ'אק**

יש ילדים

לאה גולדברג

יש בעולם כל מיני ילדים

יש אמיצים ויש נפחדים

יש עליזים ויש נרגזים

יש מהססים ויש המנסים

יש עצורים ויש פתוחים

יש שחוששים ויש שבטוחים

יש מהירים ויש איטיים

יש עצובים ויש צוחקים

ויש בידינו ציבור המורים

צרור מפתחות שפותחים

וסוגרים

ועלינו להתאים בידע ובטחון

ללבו של כל ילד את המפתח הנכון.

**משהו על ללמד ילדים** (מתוך ספר הודי )

מורים הם בני - אדם , הם לא אלוהים .

ילדים הם בני - אדם , הם לא רק ילדים

בני - אדם הם לפעמים טועים , לא יודעים,

לא תמיד מבינים , לא יכולים .

הקושי עם ילדים הוא ,

שהם זקוקים כל הזמן לשני דברים מנוגדים .

להרגיש שהעולם יפה וטוב -

להרגיש שהעולם אינו גן עדן .

כדי להצליח ללמד ילדים

איננו זקוקים לכשרון, אלא - לקשר



איננו זקוקים לניסיון ,אלא - לנסות,

איננו זקוקים להשוות , אלא - למצוא את המיוחד,

איננו זקוקים לתוצאות, אלא - לדרך.

איננו זקוקים להצלחה ,אלא - להתקדמות .

וגם אז - לא קל ללמד ילדים .

ילדים הם שונים זה מזה - כך גם המורים.

כך גם ללמד ילד

ילד הוא עולם ומלואו ,

מורה הוא עולם ומלואו ו…ילד .



***..\..\..\..\Application Data\Microsoft\Media Catalog\clip0099.BMP*פרחים של ילדים**

**פרחים רבים יש בעולם מכל גוון וצבע,**

**כולם פרחים, אך כה שונה היא פריחתם בטבע.**

קיים הסוג המתבלט יפה וססגוני,

תמיד עולה הוא וצועק "ראו, הנה אני!"

גם אם אותו בזר תשים עם עוד מליון פרחים,

תשומת לבך תמיד ימשוך מכל שאר האחים.

לעומתו, ישנו אחד סגור וגם רגיש

והוא נפתח כל כך לאט כמעט מבלי שתרגיש

אך דע לך חבר יקר, אם תקרב היד-

ייסוג הלה בבהלה ויסגר מיד.

בתוך עצמו הוא יתכנס, עליו הוא יגלגל

המתן מעט, בתוך דקות אליך יתרגל

ואם קצת סבלני תהיה ובעל אורך רוח

תזכה לראות גם רגעים שהוא יפה פתוח.

שמעתי גם על סוג פרחים יפים ומסוכנים

מצוידים הם בחיקם בשפע דוקרנים.

הם מתהדרים בשלל צבעים, ריחם כה משכר

אל תתפתה להוד, יופיים – שמא תידקר.

וסוג נוסף יש מיוחד, נחבא אל הכלים

אותו תוכל למצוא תמיד מתחת לסלעים.

אך אם אנך רואה אותו אל נא תתיאש,

חפש היטב בכל מקום ודאי הוא מתבייש.

ישנם כאלה, שהחליטו כך בלא ויכוח

כי לא החומר העיקר, אלא דווקא הריח.

לכן החליטו פה אחד זרעם כך לגדל,

את אבקתם הם משליכים אל רוח משתולל.

ישנם נראים כחזקים עם רוב עלי כותרת,

אך כל מגע קטן בהם מלמדתך אחרת.

מיד-יפלו כל העלים וישאר גבעול

הנה-הפרח החזק בעצם, ריק מכול.

הנה קצרה היריעה מלהכיל הכל

אולם נראה שכבר למדנו כלל אחד גדול.

כי אף על פי שאת כולם פרחים כאן נכנה

ראינו איך שכל אחד מחברו שונה.

לכל אחד ישנן תכונות ואופי משלו

מכאן נובע שההבדל באופן טיפולו,

שלא יהיה זה סתם טיפול כדי להפטר

לא מספיק סתם מלמעלה מים להשקות

צריך מאוד להתקרב, לבדוק לחקור ולראות.

אחד פגעו בו מזיקים צריך לו לעזור

ואחד זקוק לחום ולקרן של אור

השלישי בישן כזה, מסתיר הוא את עליו

צריך באופן מיוחד שיתיחסו אליו

הקוצני יש להרחיק לבל ידקור כאן איש,

אך בודאי יש לעשות זאת בכלל בלי שירגיש.

ואם פתאום אתה רואה שבפינה מונח

אחד נבול,מסכן כזה, שכבר מזמן הוזנח

ראשו הרכין, נשרו עליו קמל והתייבש

ומצבו מעיד עליו- עזרה הוא מבקש.

נראה שכך היה לוחש לו רק היה יכול:

"גש חבר הושט לי יד, אוזל שעון החול"

פתאום לבך כמו צועק : אסור כאן לוותר

ללא משיב נעות שפתיך " יחד נתגבר"

כל בוקר קום, השקה אותו בחום ובאהבה

והאמן שעוד יפרח, אל תאבד תקוה.

בתוך מספר ימים לפתע יתגלה-

חזר הצבע ללחיו והזדקר עלה.

הנה עם חום, תקווה בלב וגם חיוך קטן

כל פרח יפרח ויהיה הכי יפה בגן!!!!!!